దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ఈ యాప్స్ వినియోగంలో భారతీయులే టాప్!
దేశంలోని స్మార్ట్ ఫోన్ల వినియోగదారుల్లో చాలా మంది సామాజిక, వినోదానికి సంబంధించిన అంశాల గురించే శోధిస్తున్నట్లు ఓ అధ్యయనంలో వెల్లడయ్యింది.
TNN | Updated:
Dec 22, 2017, 02:56PM IST
దేశంలోని స్మార్ట్ ఫోన్ల వినియోగదారుల్లో చాలా మంది సామాజిక, వినోదానికి సంబంధించిన అంశాల గురించే శోధిస్తున్నట్లు ఓ అధ్యయనంలో వెల్లడయ్యింది. ఫేస్&zwnj;బుక్, వాట్సాప్ లాంటి మొబైల్ యాప్స్&zwnj;లోనే సగటున 70 శాతం మంది గడుపుతున్నట్లు తేలింది. ఈ అంశంలో అమెరికన్ల కంటే భారతీయులే అధికంగా శోధిస్తున్నారు. ఈ యాప్&zwnj;లను అమెరికన్లు 50 శాతం మంది మాత్రమే వీక్షిస్తున్నట్లు ఓమిడియార్ నెట్&zwnj;వర్క్స్ సంస్థ వెల్లడించింది. వార్తలు, వాణిజ్యం, గేమ్స్ లాంటి యాప్స్ కోసం మొబైల్ ఫోన్లను అమెరికన్లు ఎక్కువగా ఉపయోగిస్తున్నట్లు నివేదిక తేటతెల్లం చేసింది. భారతీయులు రోజుకు 200 నిమిషాలు మొబైల్ యాప్&zwnj;లో గడుపుతుంటే, అమెరికన్లు 300 నిమిషాలు వెచ్చిస్తున్నారు.
అలాగే సామాజిక మాధ్యమాల వినియోగం భారత్&zwnj;లో అధికంగా ఉందని, ఇది ఎంతలా అంటే స్టార్టప్&zwnj; కంపెనీలకు ప్రారంభానికి అవకాశాలు కల్పించేలా ఉన్నాయని ఓమిడియార్ నివేదిక పేర్కొంది. వాట్సాప్, ఫేస్&zwnj;బుక్ లాంటి సోషల్ మీడియా లాంటి 95 శాతం యాప్&zwnj;లు భారత్&zwnj;లో వినియోగిస్తుంటే, ఇది అమెరికాలో ఇది 55 శాతంగా ఉంది. వినోదాన్ని అందించే యూట్యూబ్ లాంటి వినోదాన్ని పంచే యాప్స్&zwnj;ను కూడా 47 శాతం మంది వినియోగిస్తున్నారు. మొబైల్&zwnj; ఇంటర్నెట్&zwnj; డేటా వినియోగంలో ప్రపంచవ్యాప్తంగా భారత్&zwnj; అగ్రస్థానంలో నిలిచింది.